રાજકોટની કોટક સાયન્સ સરકારી કોલેજનાં પ્રિન્સિપાલ ડો.રંજનાબેન અગ્રવાલનાં જણાવ્યાં પ્રમાણે, BSC નાં પ્રથમ વર્ષમાં પ્રવેશ માટે 4000 વિદ્યાર્થીઓએ ફોર્મ ભર્યા હતાં. 240 વિદ્યાર્થીઓની કેપેસિટી સામે અત્યારસુધીમાં 349 વિદ્યાર્થીઓએ ફી ભરી છે. વર્ષ 1963 માં કોલેજના સ્થાપનકાળથી 2 ડિવિઝન એટલે કે 240 સીટ પર વિદ્યાર્થીઓને પ્રવેશ આપવામાં આવતો હતો અને હજુ તેટલી સીટ પર જ પ્રવેશની મંજૂરી સરકાર આપે છે.ઉપરાંત પૂરતા પ્રદ્યાપકો અને કોલેજની સ્ટ્રેન્થ વધારવામાં ન આવતાં વધુ વિદ્યાર્થીઓને પ્રવેશ આપી શકાય તેમ નથી. તેમ છતાં ગત વર્ષે 400 વિદ્યાર્થીઓને પ્રવેશ આપવામાં આવ્યો. જોકે તેની સામે શિક્ષણની ગુણવતા કથળી ગયી છે.